Kotu ta ba ‘Yan Sanda gaskiya a wajen shari’a ta da Evans ne ci masa mutunci ▷ Legit.ng
Kotu ta ba ‘Yan Sanda gaskiya a wajen shari’a ta da Evans ne ci masa mutunci
a year ago 1215 views by Muhammad Malumfashi
- Evans da ake zargi da garkuwa da mutane ya kai karar Shugaban ‘Yan Sanda
- Evans ya nemi ‘Yan Sandan su biya shi Miliyoyin kudi na ci masa mutuncin sa
- Kotu tayi watsi da karar na Evans tace babu abin da aka yi masa na saba doka
Evans ya nemi Kotu ta ba ‘Yan Sanda umarni su bada belin sa ko kuma su maka sa a Kotu. Haka kuma wanda ake zargin ya nemi a biya sa kudi har Naira Miliyan 300 saboda keta masa alfarma da aka yi a tsare kafin a kai shi gaban Alkali.
Evans yana karar 'Yan Sanda da keta masa mutunci
Alkali mai shari’a Abdulazeez Anka yayi watsi da wannan kara da Evans ya kai a babban Kotun Tarayya da ke Legas. An yi wannan zaman ne a jiya kamar yadda labari ya zo mana. Evans kuma ya nemi a daina yawo da shari’ar ta sa a wajen Kotu.
KU KARANTA: An bada belin Kwamishinan da yace a jefi tsohon Gwamna
Olukayode Ogungbeje wanda shi ne Lauyan da ke kare Evans yana zargin ‘Yan Sanda da rike sa fiye da kima a dokar kasa. Alkali mai shari’ar dai yace Jami’an ‘Yan Sanda ba su saba doka ba muddin ba a zarce kwanaki 90 ana rike mai laifi ba.
Bayan haka Alkali yace ba zai hana masu aikin Jarida yin aikin su ba kamar yadda shi Evans yake gani ba ayi masa adalci ana yama-didi da shari’ar ta sa a gaban Duniya. An dai nemi wanda bai gamsu da hukuncin ba ya daukaka kara a Kotu.
Masu Garkuwa Da MutaneHausa News
Mayorkun biography DSS recruitment Adekunle Gold Nursing schools in Nigeria Hushpuppi net worth
Kashe Fulani 800 da sarki Sanusi ya ce anyi a jihar Taraba karya ce – Cewar gwamnatin Taraba da kungiyar CAN